Spr. 903/2011

Zmluva o dodávke repasovaných tonerov uzavretá podľa § 409 a nasl. Obchodného zákonníka č. 513/1991 Zb. v znení neskorších predpisov

Medzi

1. OBJEDNÁVATEĽ:	Okresný súd Dunajská Streda
Sídlo:				Alžbetínske nám. č. 8, Dunajská Streda
Zastúpený:			Mgr. Annou Móroczová
				Predsedníčkou okresného súdu
IČO: 				00165620
Bankové spojenie:		Štátna pokladnica Bratislava
Číslo účtu:			7000159267/8180
Číslo telefónu:		031/5905115
Fax:				031/5527908

				(Ďalej v texte len „OBJEDNÁVATEĽ“)

						a

2. POSKYTOVATEĽ:	FOTEC Trnava, Elena Čirkeová 
Sídlo:				Štefánikova 21, 917 01 Trnava
Zastúpený:			Elena Čirkeová
IČO:				22692720
IČ pre DPH:			SK1020334876
Bankové spojenie:		SLSP Trnava
Číslo účtu:			48287960/0900
Zapísaný:			Spis č. živ. listu: 1998/11981 
Číslo telefónu:		033/5511315
Fax:				033/5511315
e-mail:			fotec@atlas.sk

				(ďalej v texte len  „POSKYTOVATEĽ“)

uzatvorili túto zmluvu:

ČLÁNOK I. 
PREAMBULA

1.1 Objednávateľ na obstaranie predmetu tejto zmluvy použil postupy pri zadávaní zákazky 
      s nízkou hodnotou podľa § 102 ods. 1 zákona č. 25/2006 Z. z. o verejnom obstarávaní 
      a o zmene a doplnení niektorých zákonov v znení neskorších predpisov, ktorej víťazom sa 
      stal poskytovateľ. 

ČLÁNOK II.
PREDMET ZMLUVY

Predmetom zmluvy je dodávanie repasovaných tonerov do tlačiarní typov:
HP LJ 2015
HP LJ 1320
HP LJ 2300
HP LJ 2200
HP LJ 1300
HP LJ P2055d
HP LJ 5200d
XEROX P8ex

ČLÁNOK III.
PLNENIE ZMLUVY

3.1 Repasované tonery budú dodané na základe objednávky, najskôr dňom účinnosti tejto 
      zmluvy.
3.2 V objednávke bude uvedený typ tlačiarne, na ktorý sa má dodať repasovaný toner ako aj 
       počet kusov. 
3.3 Poskytovateľ sa zaväzuje dodať repasované tonery na typy tlačiarní, ktoré sú uvedené 
      v tejto zmluve prednostne a to najneskôr do 24 hodín od doručenia písomnej objednávky.
3.4 Dopravu a dodanie tovaru do miesta plnenia zabezpečí dodávateľ na vlastné náklady. 
3.5 Dovoz repasovaných tonerov a odvoz vyprázdnených tonerov bude realizovaný priamo
      v budove Okresného súdu Dunajská Streda. 

ČLÁNOK IV.
CENA

4.1 Cena je stanovená v zmysle zákona č. 18/1996 Z. z. o cenách, v znení jeho neskorších 
      predpisov a vyhlášky č. 87/1996 Z. z., ktorou sa vykonáva zákon č. 18/1996 Z.z. o cenách 
      v znení neskorších predpisov. 
4.2 Zmluvné strany sa dohodli, že objednávateľ zaplatí poskytovateľovi za predmet tejto 
      zmluvy cenu podľa bodu 4.2.1
4.2.1 Cena

Por. č. 	Typ tlačiarne	Typ toneru
(repasované tonery)	Cena bez DPH za 1 ks	Cena vrátane DPH za 1 ks	
1.	HP LJ 2015	Q7553A	12,50 €	15,00 €	
2.	HP LJ 1320	Q5949A	18,50 €	22,20 €	
3.	HP LJ 2300	Q2610A	4,20 €	5,04 €	
4.	HP LJ 2200 	C4096A	10,90 €	13,08 €	
5.	HP LJ P2055d	CE505A	12,50 €	15,00 €	
6.	HP LJ 1300	Q2613A	17,50 €	21,00 €	
7.	HP LJ 5200d	Q7516A	4,20 €	5,04 €	
8.	XEROX P8ex	113R296	1,70 €	2,04 €	
					
	Celková hodnota (súčet položiek 1 až 8)		82,00 €	98,40 €	
  
4.3  Cena dohodnutá v článku (ďalej  len „čl.“) 4 tejto zmluvy bod 4.2.1 je platná počas dĺžky 
       trvania zmluvného vzťahu a nebude meniť. 
4.4 Cena sa môže meniť len s ohľadom na zmeny sadzieb DPH, pričom poskytovateľ bude 
       o akýchkoľvek zmenách informovať objednávateľa. 

ČLÁNOK V.
PLATOBNÉ PODMIENKY A FAKTURÁCIA

5.1 Faktúra bude vystavená na základe dodacieho listu a úhrada faktúry za predmet zmluvy 
      bude zrealizovaná formou bezhotovostného platobného styku. Objednávateľ je povinný 
      faktúru uhradiť v lehote jej splatnosti. 
5.2 Lehota splatnosti faktúry je 24 dní odo dňa jej doručenia. 
5.3 Objednávateľ neposkytne preddavok na predmet zmluvy.

ČLÁNOK VI.
DÔSLEDKY PORUŠENIA ZMLUVNÝCH POVINNOSTÍ

6.1 V prípade nedodržania termínu platieb dohodnutých touto zmluvou podľa čl. 5, bodu 5.2, 
      má poskytovateľ nárok na zákonné úroky z omeškania v zmysle príslušných právnych 
      predpisov.
6.2 Objednávateľ má právo uplatniť voči poskytovateľovi zmluvnú pokutu v prípade 
      nedodržania stanovenej lehoty vo výške 5 % za každý deň omeškania z celkovej sumy za 
      dodanie repasovaných tonerov. 

ČLÁNOK VII.
ZÁRUČNÁ DOBA A ZODPOVEDNOSŤ

7.1 Poskytovateľ zodpovedá za to, že dodanie tonerov bude v čase podľa ustanovení tejto 
      zmluvy.
7.2 V prípade, ak objednávateľ zistí nedostatky v dodaní tovaru, má právo na jej reklamáciu 
       a bezplatné odstránenie podľa ustanovení Obchodného zákonníka. 
7.3 Objednávateľ reklamáciu zrealizuje ihneď po jej zistení, a to buď písomne alebo aj ústne, 
      ak ide o menšie nedostatky. Poskytovateľ je povinný zabezpečiť odstránenie zistených 
      nedostatkov ihneď od nahlásenia reklamácie. 

ČLÁNOK VIII.
ZÁVEREČNÉ USTANOVENIA

8.1 Zmluva vstupuje do platnosti v deň jej podpisu oboma zmluvnými stranami, pričom 
      rozhodujúci je neskorší dátum podpisu jednej zo zmluvných strán. Obe zmluvné strany 
      potvrdzujú svojím podpisom, že zmluve rozumejú a bezvýhradne súhlasia s jej 
      podmienkami.
8.2 Zmluva je účinná dňom  nasledujúcim po dni jej zverejnenia.
8.3 Táto zmluva sa uzatvára na dobu určitú do 31. augusta 2012.
8.4 Zmluvu môže písomne vypovedať ktorákoľvek zo zmluvných strán aj bez udania dôvodu.  
      Výpovedná lehota je 2-mesačná a začne plynúť 1. dňom mesiaca nasledujúceho po 
      doručení výpovede druhej zmluvnej strane. 
8.5 Zmluvné strany sa zaväzujú, že usporiadajú svoje záväzky do konca platnosti zmluvy, 
      resp. do uplynutia výpovednej lehoty. 
8.6 Vzťahy výslovne neupravené touto zmluvou sa budú riadiť ustanoveniami Obchodného
       zákonníka. 
8.7 Zmluva je vyhotovená v troch vyhotoveniach, z ktorých objednávateľ dostane dve 
      a poskytovateľ jedno vyhotovenie.   
8.8 Zmluvu možno meniť alebo dopĺňať len formou jej písomných dodatkov, podpísaných 
      oboma zmluvnými stranami, ktoré sa po podpísaní stávajú jej neoddeliteľnou súčasťou. 
8.9 Zmluvné strany sa dohodli na celom obsahu tejto zmluvy, jej zneniu porozumeli a na znak 
      súhlasu ju podpísali. 

V Dunajskej  Strede, dňa 7.12.2011			v Trnave, dňa 7.12.2011    

.....................................					..........................................
Mgr. Anna Móroczová					FOTEC - Elena Čirkeová
predsedníčka okresného súdu